AIŠKINAMASIS RAŠTAS

Dėl atleidimo nuo nekilnojamojo turto mokesčio mokėjimo

1. **Parengto tarybos sprendimo projekto tikslai ir uždaviniai**

UAB ,,Hoda“ (kodas 167547935) pateikė prašymą atleisti nuo nekilnojamojo turto mokesčio už 2017 m., kuris pagal deklaraciją sudaro 1987 Eur. Įmonė 2017 m. į nekilnojamojo turto statybas investavo 715,8 tūkst. Eur. Pagal „Sodros“ duomenis darbuotojų skaičius 2017 m. padidėjo 39 vnt.

 Atleidimo nuo mokesčio tikslas - skatinti įmonės plėtrą ir darbo vietų kūrimą Molėtų rajono savivaldybės teritorijoje.

 Vida Šatienė pateikė prašymą atleisti nuo nekilnojamojo turto mokesčio už jos įsigytą pastatą, esantį Molėtų r. sav., Suginčių sen., Suginčių k., Laluičių g.2 (unikalus pastato Nr. : 4400-0033-3700), už 2016 m. - 157 Eur ir už 2017 m. -313 Eur. Pilietė pastatą įsigijo 2015 m. spalio 2 d. ir iki 2018 m. buvo rengiamas pastato rekonstrukcijos projektas, siekiant pakeisti patalpų paskirtį, pritaikyti globos namų funkciniams reikalavimams.

 Atleidimo nuo mokesčio tikslas - skatinti socialinių paslaugų plėtrą Molėtų rajone.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 2 dalies 18 punktas; Lietuvos Respublikos nekilnojamojo turto mokesčio įstatymo 7 straipsnio 5 dalis;

 Molėtų rajono savivaldybės tarybos 2014 m. vasario 27 d. sprendimas Nr. B1-35 ,,Dėl investicijų skatinimo taikant mokestines lengvatas“ 1.3 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamos pasekmės- priėmus sprendimą į Savivaldybės biudžetą nebus surinkta 2457 Eur pajamų.

 Teigiamos pasekmės – savivaldybė prisidės prie verslo ir socialinių paslaugų steigimo skatinimo.

 **4. Priemonės sprendimui įgyvendinti**

 Priimti teigiamą sprendimą ir pateikti duomenis Valstybinei mokesčių inspekcijai.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

-